Hiinas on ilvest ebaühtlaselt - ta levikukaardil on näha, kuidas Venemaa poolt sirutuvad Hiina keskosa suunas keelekujulised "koridorid": üks on Hingani mägedes ja teine jätkab Sihhote-Alini, ulatudes kuni Korea põhjaosani. Need on amuuri ja mõnevõrra jakuudi ilvese elualad, kus ilvese küttimine on piiratud. Hiina keskel ega kagus ilveseid pole. Läänest jätkub Hiina territooriumil Tjan-Šanilt turkestani ilvese eluala, ulatudes Lõuna-Mongooliani. Hiina poolt hõivatud Tiibet on turkestani ilvesega hõredalt asustatud, sealt algab ja ulatub peaaegu Huanghe jõe kõige põhjapoolsema kääru tippu turkestani ilvese eluala.